เรื่องร้องเรียน (ร้องเรียน,ความปลอดภัย) วันที่ 2023-04-01 04:38:19 — แขวงตลาดน้อย เขตสัมพันธวงศ์ กรุงเทพมหานคร
ปัญหาเรื้อรังที่ร้องเรียนไปแต่ยังไม่ได้รับการแก้ไข

พื้นที่หลังอาคารพาณิชย์ส่วนที่ติดกับศูนย์ฮอนด้า จะมีพนักงานหรือบุคคลไรก็ตาม มาสูบบุหรี่และปล่อยควัน ขาก ถุย บ้วนน้ำลายจากการสูบบุหรี่ รวมถึงการชะล้างกระป๋อง ขวดน้ำที่ ทานเหลือ เทลงหลังบ้าน ทุกวันเป็นแบบนี้ไม่มีวันหยุด ถึงจะพยายามช่วยตัวเองโดยก่อ กั้นทางน้ำไม่ให้ไหล กระเด็นเข้าช่องหน้าต่างและร้องเรียนไปหลายรอบ ก็ไม่ได้รับการแก้ไขเลย
การร้องเรียนรอบสุดท้ายเกิดขึ้นไม่นานมานี้ แต่ได้รับคำตอบแบบปัดความรับผิดชอบอย่างยิ่งที่สุด บอกว่าเป็นหลังคาของสำนักงานส่วนโรงแรม ไม่เกี่ยวกับฮอนด้า
แต่สิ่งสกปรกที่เกิด เกิดจากบุคคลของฮอนด้า แล้วพวกเราต้องทนรับความสกปรก สะสมเชื้อโรคและกลิ่นบุหรี่ รวมถึงการปาเศษทิชชู ขาก ถุยบ้วนน้ำลาย เทน้ำ/หลอดดูดน้ำ ก้นบุหรี่ อย่างเดิมจากกลุ่มบุคคลที่มาอ้างตัวว่าไม่เกี่ยวข้องนี้หรืออย่างไร
ร้องเรียนไปหลายครั้งก็ไม่ได้การแก้ไข ลูกหลานทำงานที่บ้านต้องเปิดแอร์ เปิดหน้าต่างทิ้งไว้ไม่ได้เลย หรือแม้บางครั้งทำครัวก็ต้องวัดดวงว่าเปิดหน้าต่างอาจโดนน้ำกระเด็นเข้าบ้านจากคนมักง่าย น้ำสกปกใครๆก็กลัว และก้นบุหรี่บางครั้งไม่ดับ ก็ปล่อยควันไปเรื่อยๆ หากปลิวไปเจอเชื้อเพลิงข้างซอกอาคาร ก็อาจเกิดเหตุอันตรายอย่างใหญ่หลวงได้
ได้ขอให้ช่างที่มาดูแลเรื่องก่อสร้างข้ามไปเก็บกวาด เพื่อให้คนกระทำสำนึกว่าไม่อยากทำเพราะเขาทำความสะอาดแล้ว แต่ไม่นานกลุ่มบุคคลเหล่านี้ก็มาเท สูบ ทิ้ง ขาก บ้วน สารพัดความซกมกตามนิสัย เพราะอ้างว่าไม่ใช่พื้นที่ของฮอนด้า แต่เป็นของส่วนโรงแรม
อยากให้มีการคุย จัดการขั้นเด็ดขาดเพราะร้องเรียนไปหลายรอบ เสียหายต่อสุขภาพกาย ใจ และความปลอดภัยส่วนรวมด้วย